Вось ужо другі год трапіць на спектаклі лонданскага тэатра Globe, парыжскага “Камеды Франсэз”, нью-ёркскай Метрапалітэн-Опера ці маскоўскага Вялікага тэатра не выклікае складанасцей. Ні віз, ні доўгіх пералётаў, ні дарагіх квіткоў — найярчэйшыя тэатральныя пастаноўкі розных краін можна паглядзець, не пакідаючы Беларусь. Для гэтага варта толькі своечасова набыць квіток у кінатэатр.